kardosdrur/scandi-wiki huggingface dataset:
Fønvind

Fønvind (tidligere: føhn) er en meget varm og tør vind, der blæser ned på læsiden af et bjerg. Den opstår, når fugtig luft presses op langs en bjergside og afgiver det meste af sin fugt for derefter at blæse ned over læsiden som tør luft.

Normalt ændres temperaturen for fugtig luft 0,5° C pr 100 meter, mens den tilsvarende temperaturændring for tør luft er 1,0° C. Dermed bliver luften på læsiden varmere end på nedbørssiden. Føneffekten er kraftigere jo højere bjerget er. Når der opstår fønvind, kan temperaturen stige betragteligt indenfor få timer.

Ordet føn kommer af det tyske Föhn, som igen kommer af det latinske (ventus) Favonius, der betyder "lun vind".

Fønvind forekommer i alle store bjergegne. I Norge opstår fønvinden særligt i Østlandet, når vestlige vinde blæser mod Sydnorge, og nedbøren falder på vestsiden af fjeldet. Østlandet ligger på fjeldets læside, og fønvinden opstår. Føneffekten fra de norske fjelde giver endvidere Vendsyssel mange solskinstimer.

I Alperne kan fønvinden bliver særdeles kraftig med vindhastigheder helt op til 150 km/t.

I Andesbjergene i Argentina kaldes fønvind for zonda og i Rocky Mountains i USA og Canada kaldes fønvind Chinook Winds.

Eksterne henvisninger 

 Ffitz: "Sydøsten i Sydgrønland" (Geografisk Tidsskrift, Bind 2; 1878) 
 Børge Frislrup: "Winderosion within the Arctic Deserts" (Geografisk Tidsskrift, Bind 52; 1952)  (engelsk)
 N. Hoffmeyer: "Den grønlandske Føhn" (Geografisk Tidsskrift, Bind 1; 1877)
 Adam Paulsen: "Om Lufttryk- og Temperaturforholdene i det indre Grønland" (Geografisk Tidsskrift, Bind 10; 1889)

Kilder 

Vind

cs:Místní názvy větrů#Fén
Marquesasøerne

Marquesasøerne (fransk: Îles Marquises eller Archipel des Marquises) er en øgruppe i Fransk Polynesien i den sydlige del af Stillehavet 1.600 km nord for Tahiti. Marquesasøerne ligger på 9° 00S, 139° 30W.

Marquesasøerne består af 14 øer samt en række talrige småøer, som er er opdelt i en nordlig gruppe med hovedøerne Nuku Hiva, Ua Pou og Ua Huka og i en sydlig gruppe med Hiva Oa, Tahuata og Fatu Hiva som hovedøer. Arealet af øgruppen er 1.274 km².

Øer i Marquesaøgruppen

Nordlige Marquesa 

 Eiao
 Hatutu
 Motu Iti
 Motu Oa
 Motu One
 Nuku Hiva
 Ua Huka
 Ua Pou

Sydlige Marquesa 

 Fatu Hiva
 Fatu Huku
 Hiva Oa
 Moho Tani
 Motu Nao
 Tahuata
 Terihi

Eksterne henvisninger 

  Hestemændene på Marquesasøerne

Øer i Oceanien
Fransk Polynesien
Gülitz-Reetz

Gülitz-Reetz er en kommune i Landkreis Prignitz i den tyske delstat Brandenburg.
Den er en del af Amt Putlitz-Berge.

Kommunen ligger cirka 15 Kilometer nord for kreisens administrationsby Perleberg. I den østlige del af kommunen løber floden Stepenitz. Mod nord ligger i grænseområdet til Mecklenburg-Vorpommern de 176 meter høje Ruhner Berge.

Bydele 
Til Gülitz-Reetz hører følgende bydele og bebyggelser:
 Gülitz,
 Reetz,
 Schönholz
 Wüsten Vahrnow.
Jenischefolket

Jenischefolket er et nomadefolk, som primært findes i Tyskland, Østrig, Schweiz, Holland, Frankrig og Belgien.

Jenische er efterkommere af omrejsende tyske handelsfolk og navere, som i middelalderen af forskellige årsager blev tvunget til en nomadisk livsform. De blandede sig med omrejsende jødiske handelsmænd og romaer (sigøjnere). Der opstod på den baggrund et eget folk, der kaldes jenischefolket.

Jenischefolket har sine egne skikke og ønsker ikke at blive forvekslet med romaerne, ligesom de også taler deres eget sprog: Jenischesproget, der regnes som en afart af tysk.

Foreninger for jenischefolket anslår, at der er omkring 35.000 jenische i Schweiz, 400.000 i Tyskland og 40.000 i Østrig. I Belgien talte man i 1990'erne omkring 7.000 omrejsende jenische, men antallet af fastboende er ukendt.

Eksterne henvisninger 
 L'association Yenisch SuisseJenischefolket i Schwiez 

Nomadiske folk
Romaer
Gumtow

Gumtow er en kommune i den sydøstlige del af Landkreis Prignitz i den tyske delstat Brandenburg.

Bydele og bebyggelser 
Gumtow er en sammenslutning af 16 kommuner i det tidligere Amt Gumtow :
 Barenthin
 Dannenwalde
 Demerthin
 Döllen
 Görike
 Granzow
 Groß Welle
 Gumtow
 Kolrep
 Kunow, til Kunow hører bebyggelserne Beckenthin og Krams.
 Schönebeck
 Schönhagen
 Schrepkow
 Vehlin
 Vehlow
 Wutike

Eksterne henvisninger 

 Offizielle Website der Gemeinde Gumtow 
 Website fra Gumtow
Påkørsel af to banearbejdere ved Hvalsø

Påkørsel af to banearbejdere ved Hvalsø er en jernbaneulykke, der skete den 13. maj 1997 kl. 9:37, hvor to personer, der opholdt sig i sporet, blev ramt af et indkørende tog i vestenden af spor 1 på Hvalsø Station (Nordvestbanen). Begge personer omkom ved påkørslen.

To banearbejdere og en entreprenør arbejdede med mindre sporvedligeholdelsesarbejder i vestenden af Hvalsø Station. De havde opholdssted på den modsatte side af sporene i forhold til arbejdsstedet. Efter en en pause kom banemesteren, der var ansvarlig for arbejder på denne strækning, til stede. På vej tilbage til arbejdsstedet krydsede de sporene, men banemontøren, der ledede arbejdsholdet, og banemesteren standsede op i sporet, på trods af, at i hvert fald banemontøren må have vidst, at der ventedes tog, inden arbejdet kunne genoptages. De har næppe hørt toget komme, idet det kørte med styrevognen forrest, således at der var 4 vogne mellem den og det skubbende lokomotiv.

Jernbanetilsynets undersøgelser påviste ikke overtrædelse af sikkerhedsbestemmelser eller mangler ved instruktionen for færdsel i eller ved trafikeret spor, der kunne være årsag til ulykken. Men undersøgelserne påviste, at bestemmelserne om sikring af arbejdssteder for såvel medarbejdere som for togene, var forældede og usammenhængende. Især denne ulykke førte til at instruktionen om sikring af arbejdssteder blev ændret grundlæggende i 2003.

Kilde 
 Jernbanetilsynets rapport fra 1998 om ulykken (PDF-fil)

Hvalsø, Påkørsel af to banearbejdere ved
Kirke Hvalsø
Begivenheder i 1997
Tremor

Tremor (fra latin, ryste) er rytmiske udsving i en kropsdel med skiftende sammentrækninger af virkningsmæssigt modsatrettede muskler.

Tremor kan inddeles i hvile-, intentions- og statisk tremor; hviletremor er en rysten, der optræder i hvile, men som kan svinde under søvn. Intentionstremor optræder, når patienten f.eks. rækker ud efter noget. Statisk tremor opstår primært, når pågældende ekstremitet belastes med statisk arbejde.

Årsag 
Ved essentiel tremor ryster man, uden at der ligger en kendt årsag til grund. Oftest ryster man på begge hænder, hvilket kan være meget generende, fx når man spiser, skriver, tegner eller udfører andre typer finmotorik. Hånden ryster især, når den bevæges. Nogle mennesker generes af hovedrysten, eventuelt kombineret sammen med håndrysten.

Hyppighed 
I alt generes ca. 30.000 danskere fra skolealderen og opefter af essentiel tremor. Ganske ofte har flere i samme familie tilstanden, fordi en arvelig tendens gør sig gældende. Tilstanden påvirker omkring 10% af danskere over 60 år i større eller mindre grad.

Behandling 
Behandling med medicin kan ofte dæmpe udsvingningene betydeligt, hvorimod frekvensen (antal udsving pr. sekund) af rysten ikke ændres. Medicinsk anvendes oftest betablokker (propranolol eller metoprolol) eller mere sjældent primidon eller klozapin (Leponex).

Alkohol i små mængder virker umiddelbart dæmpende ved mange tilfælde af essentiel tremor, men misbrug kan føre til forbigående forværring ved abstinens.

I sjældne tilfælde er der ingen effekt af medicinsk behandling, hvilket primært bør føre til at diagnosen genovervejes.

Operation kan herefter komme på tale, hvis rysten er stærkt funktionshæmmende i hverdagen, på arbejde eller i hjemmet.
Der kan foretages en såkaldt "stereotaktisk hjerneoperation", ved hvilken neurokirurgen enten indlægger en permanent stimulationselektrode i den modsidige halvdel af hjernen (i den såkaldte "Vim-kerne"i thalamus), eller foretager en læsion i samme kerne.

Ergoterapeuter kan rådgive rystepatienter og eventuelt anvise praktiske hjælpemidler til rystehandikappede, f.eks. til brug i køkkenet.

Eksterne link 
 Om Tremor (flere slags) - Danish Movement Disorder Society

Symptomer
Neurologiske sygdomme
STS-115

STS-115 (Space Transportation System-115) var Atlantis 27. rumfærge-mission.
Opsendt 9. september 2006 og vendte tilbage den 21. september 2006.

Rumfærgen lagde til ved Den Internationale Rumstation, tre rumvandringer blev udført i løbet af missionen der varede i næsten 12 døgn.

Med som last til Den Internationale Rumstation var segmentet P3/P4 med to solcellepaneler der blev opsat under rumvandringerne.

Besætning 
   Brent Jett (kaptajn)
   Christopher Ferguson (pilot)
   Joe Tanner (1. missionsspecialist)
   Dan Burbank (2. missionsspecialist)
   Steve MacLean (3. missionsspecialist) CSA (Canada)
   Heidemarie Stefanyshyn-Piper (4. missionsspecialist)

Mission

Eksterne henvisninger 

 STS-115 NASA 

Rumfærgeprogrammet
Den Internationale Rumstation
Commonwealth Games

Commonwealth Games er et multisportsarrangement for deltagere fra landene i Commonwealth of Nations. Legene blev arrangeret for første gang i 1930 under navnet British Empire Games.

Commonwealth Games har mange lighedstræk med De olympiske lege; de afholdes hvert fjerde år og har en lignende åbningsceremoni. Derudover dyrkes mange af de samme idrætsgrene, men man går særligt op i de konkurrencer som har lange traditioner i Commonwealth.

Se også 
 Commonwealth of Nations

Eksterne henvisninger 

 Officiel hjemmeside 

Sportskonkurrencer
Britiske imperium
Multisportsarrangement

Multisportsarrangement er store konkurrencer eller arrangementer hvor mange forskellelige sportsgrene er repræsenteret, de bedst kendte eksempel er De olympiske lege. Efter samme model som de olympiske lege har vi også f.eks. de asiatiske lege og Commonwealth Games. Disse kendetegnes som store, internationale arrangementer hvor det i løbet af en to-tre ugers tid bliver konkurreret i flere forskellige discipliner. Konkurrencerne afholdes uafhængigt af hverandre og bliver ikke organiseret som et cup, men hvor man vinder medaljer etter hvor godt man klarer sig. 
Siden disse arrangementer er store og kostbare, holder man dem som regel med nogen få års mellemrum.

Eksempler 
Eksempler på multi-sportsarrangementer:
 Olympiske sommerlege
 Olympiske vinterlege
 Central American and Caribbean Games
 Commonwealth Games

Sport
Arteriovenøs Malformation

Arteriovenøs Malformation (AVM) er en abnorm forbindelse mellem arterier og vener, således at der er abnorme forbindelser mellem arterier (pulsårer, der fører iltet blod) og vener (blodårer der fører uiltet blod) i hjernen. Den hyppigste misdannelse er, at blodårerne danner et fintmasket net af små rør med meget tynd væg. Misdannelserne er oftest medfødte og dannes allerede i menneskets fosterstadie , AVM'er varierer meget i størrelse og udformning. De ses hyppigere hos mænd end kvinder. 

Misdannelser af hjernens blodårer giver symptomer enten som følge af, at blodet ikke kan komme igennem blodårerne, eller som følge af at blodet ledes en forkert vej igennem blodårerne, så nogle blodårer ikke gennemstrømmes af blod. Begge dele resulterer i, at en del af hjernen ikke får ilt og næringsstoffer nok. De misdannede blodårer er desuden mere skrøbelige end normale blodårer, således at der er stor risiko for, at de brister og kan forårsager hæmorrhagia cerebri.

Symptomer 
Symptombilledet kan opdeles i to kategorier: 
 Den ikke-blødende AVM.
 Den blødende AVM.

Den ikke-blødende AVM 
En støre del patienter med AVM oplever dog ingen, eller ganske få, betydelige symptomer, og malformationen opdages oftest i forbindelse med urelaterede undersøgelse. De mest almindeligt forekommende symptomer er som følger
 Hovedpine.
 anfald i vekslende grad, henderunder epileptiske anfald
 Smerter.
 Tiltagende svaghedfornemmel
 En susen lyd (bruit), der kan høres på undersøgelse af kraniet med et stetoskop eller kan være hørbar, hvis du har en AVM.
 Hovedpine.
 tiltagende svaghed eller følelsesløshed.

Den blødende AVM 
 Pludselig, svær hovedpine.
 Svaghed, følelsesløshed eller lammelse.
 Synstab.
 Talebesvær.
 Manglende evne til at forstå andre.
 Svær ustabilitet

Behandling

Noter

Eksterne henvisninger 
 Information fra center for små handicap 
 Se også den engelske artikel om AVM.
 Behandling af AVM på OUH.
 Patientinformation fra OUH .
 Om AVM på RH



Medfødte misdannelser, deformiteter og kromosomafvigelser
ADS (band)

ADS var dansk punkband med bl.a. Stig Pedersen (D-A-D) og Lars Top-Galia (Sort Sol), der eksisterede fra 1980-1984.

ADS havde følgende medlemmer ved starten i 1980: Michael "Funder" Thorlasius (sang), Stig Pedersen (bas), Søren "Slys" Johnsen, Karsten Hjarsø (trommer og guitar, senere medlemmer af bandet UCR) og Peter Top-Jensen (trommer og bror til Sort Sol's Lars Top-Galia).

I 1982 blev Søren Søndergaard Johnsen og Karsten Hjarsø (UCR) erstattet af Lars Top-Galia (guitar). Senere blev Stig Pedersen erstattet af Martin Krogh (bas, ex-Martin and the Martians, Front and Fantasy)

Udgivelser 
 "Waiting for the war" (Single) (1982) (split 7" med punkbandet City-X)
 Nosferatu Festival (Compilation LP) (1982) (liveoptagelse af bands, der spillede ved Nosferatu Festival'en i Saltlageret 1982)

Eksterne henvisninger 
 
 Blog med længere biografi om ADS samt fotos 
 ADS på MySpace 
 ADS på YouTube 

Punkgrupper fra Danmark
Rockgrupper fra Danmark
Musikgrupper fra 1980
Musikgrupper opløst i 1984
Doula

Doula (navneord, udtales ”duu la”), er en professionel ikke-medicinsk fødselshjælper, som selv har født og er uddannet til at hjælpe og støtte de kommende familier før, under og efter fødslen. 

Ordets oprindelse: fra græsk og betyder 'tjenerinde'. Mod betaling kan en kvinde få støtte og vejledning af doulaen både før, under og efter fødslen, således at kvinden får den bedst mulige fødselsoplevelse.

Eksterne henvisninger 

Graviditet
Sygepleje
Skee Mølle

Skee Mølle var en vindmølle, der lå i Haraldsted Sogn i det tidligere Ringsted Herred Sorø Amt, nu i Ringsted Kommune.

Skee Mølle var en sejlmølle.

Skee Mølle blev fra 1921 til 1929 drevet af møller Martin Thomasen Mølgaard, der var uddannet møller på Hule Mølle ved Lejre.

Møllen brændte i 1938, og blev ikke efterfølgende genopført. Møllerifunktionen blev videreført i en tilbygget møllebygning drevet af elektricitet.

Vindmøller i Danmark
Bygninger, konstruktioner og anlæg i Ringsted Kommune
VM i skak 1963

VM i skak 1963 var en match som stod mellem den regerende verdensmester i skak Mikhail Botvinnik fra Sovjetunionen og udfordreren hans landsmand Tigran Petrosian, som fandt sted i Moskva, Sovjetunionen 23. marts – 20. maj 1963. Matchen galdt 24 partier med sejr til titelholderen ved uafgjort 12 – 12. Petrosian vandt matchan 12½ – 9½, og blev dermed den niende verdensmester i skak.

Baggrund 
Verdensskakforbundet FIDE havde besluttet, at verdensmesteren ikke længere skulle have ret til en revanchematch efter den såkaldte "Botvinnik-regel", som havde sikret Mikhail Botvinnik returmatcher imod Vassilij Smyslov i 1958 og imod Mikhail Tal i 1961, hvor han begge gange havde genvundet verdensmesterskabet efter at have tabt det i den forudgående VM-match.

Mikhail Botvinnik havde med disse mellemrum siddet på verdensmesterskabet siden 1948 og var i 1961 den ældste spiller, der havde vundet en VM-match siden Wilhelm Steinitz som 55-årig besejrede Mikhail Tschigorin i 1892.

Der var spekulationer om, at Botvinnik ville trække sig tilbage som ubesejret verdensmester, og i givet fald skulle en kommende VM-match afholdes mellem nr. et og to i kandidatturneringen.

Kontroversiel kandidatturnering 
Kandidatturneringen i Curacao 1962 blev afholdt som en firedobbelt alle-mod-alle turnering med otte deltagere. De fem kom fra Sovjetunionen: Mikhail Tal og Paul Keres var seedet direkte ind i kandidatturneringen som hhv. detroniseret verdensmester og toer i den seneste kandidatturnering. De øvrige, Petrosian, Efim Geller og Viktor Kortsjnoj kvalificerede sig fra interzoneturneringen i Stockholm 1962, hvor Bobby Fischer, USA, vandt med 2½ points forspring. Derudover kvalificerede Miroslav Filip, Tjekkoslovakiet, sig direkte, mens Pal Benko, USA, måtte gennem en omkamp mellem tre spillere som blev vundet af Leonid Stein fra Sovjetunionen, men han måtte ikke deltage i kandidatturneringen pga. en regel om, at kun tre fra samme nation kunne kvalificere sig via interzoneturneringen.

Kandidatturneringen blev domineret af Petrosian, Keres og Geller som sluttede med et klart forspring til Fischer, som efterfølgende mente, at resultaterne var aftalt – og dikteret fra det sovjettiske skakforbund – således at de tre nævnte skulle spille indbyrdes remis og Kortsjnoj skulle tabe. Der var rent faktisk indgået en privat aftale mellem Petrosian, Geller og Keres om at spille indbyrdes remis for at spare på kræfterne – dette er bl.a. blevet bekræftet af Jurij Averbakh. De underlige resultater førte til at FIDE efterfølgende ændrede kandidatturneringen til en knockoutturnering med matcher.

Kandidatturneringens turneringstabel 

*) Mikhail Tal trak sig før den sidste fjerdedel af turneringen pga. sygdom.

Matchregler 
Reglerne for matchen var de samme, man havde brugt i de forudgående VM-matcher: Bedst af 24 partier, mesteren beholder titlen ved uafgjort.

Matchresultat

Matchens partier

Eksterne henvisninger 
 Botvinnik vs Petrosian 1963, artikel og partier på Chessgames.com

Noter 

VM-matcher i skak
Sport i 1963
Centralafrika

Centralafrika er en fællesbetegnelse på en række lande i Afrika:

 Angola
 Burundi
 Cameroun
 Centralafrikanske Republik
 Den Demokratiske Republik Congo
 Republikken Congo
 Gabon
 Malawi
 Rwanda
 São Tomé og Príncipe
 Tchad
 Ækvatorialguinea

Afrikas geografi
Sophie Breum

Sophie Margrethe Juliane Breum (født 28. september 1870 i Odense, død 2. september 1935 i Kerteminde) var en dansk forfatter.

Sophie Breum er især husket for sin roman Jul i Købmandsgaarden fra 1917, der året efter hendes død blev bearbejdet til teaterstykke i to akter og i 1951 blev filmatiseret under titlen Fra den gamle Købmandsgaard.

Sophie Breums forældre var købmand Ignatz Florian Sebastian Breum og Anna Marie Henriette Rasmussen. Sophie drømte allerede som barn om at blive forfatter. Som datter af velhavende forældre fik hun sin skoleuddannelse på byens bedste privatskole. Efterfølgende rejste hun til København og fik privat undervisning i litteratur, filosofi og kunst, samtidig med at hun fulgte kurser på Borups Højskole.

Da hun vendte hjem til Odense, blev hun lærer på sin gamle privatskole og skrev samtidigt artikler til diverse aviser og blade som f.eks. Fyens Tidende, Illustreret Tidende og Husmoderens Blad. En tro på muligheden for at gøre karriere som forfatter fik hun af litteraturkritikeren Vilhelm Andersen, der efter at have læst hendes artikler i 1898, opmuntrede hende dertil. Hun debuterede som skønlitterær forfatter i 1900 med novellesamlingen Hyld og Humle.

Breum skrev desuden digte og fortællinger for børn, var redaktør og forordsskriver på diverse udgivelser samt oversætter.

Breum boede sammen med maleren Anna Elisabeth Munch fra ca. 1900 og indtil sin død. Anna Munch var grandkusine til den norske maler Edvard Munch. Om vinteren boede de i lejlighed i København, mens somrene blev tilbragt i villaen Østenkrog, som de selv fik bygget i Kerteminde i 1911. Munch illustrede flere af Breums bøger.

Bibliografi 
 Opdagelsesrejsen paa Odense Aa (1896), børnefortælling 
 Hyld og Humle (1900), novellesamling
 Fuldtro Sind (1902), historisk roman 
 Kongebørn (1904), roman
 Odense Bys Bog om H.C. Andersen (1905), udgiver
 Julegæster og andre stilfærdige Historier (1905), novellesamling
 Hjemligt: Fortællinger (1907), novellesamling
 De vandrende (1908), roman
 Fynske Bønders Liv i forrige Aarhundredes Midte (1908), forord
 Hjærteblade (1909), roman
 Ære en dags begivenheder (1910), roman
 Skjulte Traade (1913), roman
 Jul i Købmandsgaarden (1917), roman
 En Herregaardsfrue (1918), historisk roman
 Arven (1921), roman
 I den grønne Slæde (1922), eventyrlige historier for børn 
 Under Sneen (1924), novellesamling
 Dorte og Per døvnælde (1924), billedbog med historier 
 Juletoner og andre Digte (1935)

Eksterne henvisninger 
 Sophie Breum på Kvinfo.dk (Dansk Kvindebiografisk Leksikon)
 Liste over værker  på Bibliografi.dk
 Sophie Breum på Dansk Forfatterleksikon
 

Børnebogsforfattere fra Danmark
Novelleforfattere fra Danmark
Romanforfattere fra Danmark
Journalister fra Danmark
Danskere i 1900-tallet
Personer fra Odense
Personer i Dansk Kvindebiografisk Leksikon
Personer i Dansk Biografisk Leksikon
Personer i Kraks Blå Bog (afdøde)
Dansksprogede forfattere fra Danmark
Thorvald Larsen

Carl Thorvald Larsen (17. december 1892 i København – 21. januar 1992) var en dansk skuespiller, teaterdirektør og forfatter.

Thorvald Larsen dannede i 1921 sit eget turnerende teaterselskab. I 1927 blev han teaterdirektør for Odense Teater. I 1935-59 var han han teaterdirektør ved Folketeatret. Kaj Munks skuespil Sejren (1936) og Han sidder ved smeltediglen (1938) fik her deres førsteopførelser.
I en syvårig periode var han samtidigt teaterdirektør ved Det Ny Teater, hvorved betegnelsen Alliancescenerne om de to teatre opstod.

Thorvald Larsen skrev teaterstykker, teaterhistoriske bøger, selvbiografiske bøger samt bearbejdede tekster til dramaturgisk brug.

Værker 
 Scenisk Kunst hvad enhver Teaterinteresseret bør vide (1917)
 Jul i Købmandsgaarden, bearbejdelse af Sophie Breums roman af samme navn (1936)
 Kongelig Naade Lejlighedsspil i Anledning af de københavnske Privatteatres Oprettelse 1948 (1948)
 Minder om mennesker jeg skylder tak (1965)
 Fra mindernes dragkiste erindringer fra et liv i bøgernes, teatrets og filmens verden (1972)
 Eroters leg dramatisk kærligheds-antologi i uddrag (1975)
 Hjerters banken på danske teatre i 136 sæsoner kærligheds-scener af danske skuespil, tragedier og dramaer fra årene 1810 til 1946 i udvalg (1976)
 Merkur og Caritas folkekomedie om købmandskab og kærlighed i 5 akter, handlingen foregår i årene 1949-1955 (1981)
 Publikums teaterfavoritter folkekære skuespil, komedier, lystspil, farcer, operetter og sangspil, opført mindst 300 gange på større scener i København (1983)
 Juleknas skæmt og alvor i liflig blanding historier og erindringsbilleder fra venner til venner (1988)

Eksterne henvisninger 
 
 

Danskere i 1900-tallet
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Fad (rummål)

Et fad er en gammel dansk måleenhed (rummål), anvendt siden middelalderen, der har flere størrelser:

 Et fad øl svarer til to tønder øl eller 272 potter øl (= 262,8 l).
 Et fad korn svarer til 262,78 l.
 Et fad vin svarer til 4 oksehoveder vin, 6 ahm vin, 24 ankre vin eller 936 potter vin (= 903,83 l).

Enhederne blev i Danmark afløst af det metriske system (liter / kubikmeter) i 1907.

Se også 
Danske måleenheder
Tønde (rummål)

Gamle danske enheder
Rumfangsenheder
Blomsterbørn

Blomsterbørn er i brede kredse synonym med hippiebevægelse. Navnet kommer formentlig af at blomster var deres "våben" og de ønskede flowerpower.

Blomsterbørn og hippier – unge, der lagde afstand til 1960'ernes materialisme og Vietnamkrigen. Blomster var blomsterbørnenes symbol på kærlighed, og Peace og Make Love, not War var deres slagord. Blomsterbørnenes livsstil var inspireret af indiske og indianske kulturer.

Kultur